Εντυπωσιασμένοι από τον Μαντί Καμαρά έμειναν στην Άρσεναλ και ο Μίκελ Αρτέτα ρωτούσε... λεπτομέρειες για τον μέσο του Ολυμπιακού.

Ο 23χρονος άσος των “ερυθρολεύκων” έχει ανεβάσει ξανά στροφές το τελευταίο διάστημα και ιδίως κόντρα στην Άρσεναλ είχε πολύ καλή παρουσία τόσο εντός, όσο κι εκτός έδρας. Σε σημείο μάλιστα που να κάνει τον τεχνικό των “κανονιέρηδων”, Μίκελ Αρτέτα να ρωτάει περαιτέρω πληροφορίες για τον παίκτη, σύμφωνα με τη “Sportime”.

Δεν αποκλείεται λοιπόν να μπουν και οι Λονδρέζοι στο κόλπο της απόκτησης του Καμαρά, για τον οποίο υπήρχε πρόταση -αλλά απορρίφθηκε- το προηγούμενο διάστημα από τη Σέφιλντ Γιουνάιτεντ. Από την πλευρά του ο Ολυμπιακός δεν δείχνει διατεθειμένος να συζητήσει την πώληση του μέσου από τη Γουινέα για λιγότερα από 20 εκατ. ευρώ.

